"রাজ্যে ভেঙে পড়েছে আইনশৃঙ্খলা। প্রশাসন চালানো তৃণমূলের কাজ নয়। পদত্যাগ করুন মুখ্যমন্ত্রী।" বসিরহাট কাণ্ডে মুখ্যমন্ত্রীর পদত্যাগের দাবি তুলল বিজেপি। "বাংলাকে বাঁচাতে এখনই রাজ্যে রাষ্ট্রপতি শাসন জারি করা হোক।" দাবি বিজেপি রাজ্য সভাপতি দিলীপ ঘোষের।
 ওয়েব ডেস্ক : "রাজ্যে ভেঙে পড়েছে আইনশৃঙ্খলা। প্রশাসন চালানো তৃণমূলের কাজ নয়। পদত্যাগ করুন মুখ্যমন্ত্রী।" বসিরহাট কাণ্ডে মুখ্যমন্ত্রীর পদত্যাগের দাবি তুলল বিজেপি। "বাংলাকে বাঁচাতে এখনই রাজ্যে রাষ্ট্রপতি শাসন জারি করা হোক।" দাবি বিজেপি রাজ্য সভাপতি দিলীপ ঘোষের। অভিযোগ করেন, বসিরহাট ইস্যুতে রাজ্যপালের কাছে বিজেপি প্রতিনিধিদলের দেখা করতে যাওয়াকে অযথা রাজনৈতিক ইস্যু করা হচ্ছে। যেহেতু রাজ্যপাল সাংবিধানিক প্রধান, তাই তাঁকে জানানো দরকার ছিল। নিজেদের অযোগ্যতা ঢাকতেই বিজেপির বিরুদ্ধে দোষারোপ করছে, বলে মন্তব্য করেন দিলীপ ঘোষ। পাশাপাশি, রাজ্যপালকে সরানোর দাবি জানিয়ে রাষ্ট্রপতিকে তৃণমূলের চিঠির প্রসঙ্গে দিলীপ ঘোষ বলেন, "মুখ্যমন্ত্রীকে নিজের দায়িত্ব স্মরণ করিয়ে দেওয়াতেই এই ফল!"